b'\n_START_ARTICLE_\nApparatus\n_START_PARAGRAPH_\nApparatus je spletna platforma za ustvarjalce podcastov. _NEWLINE_Vodi jo An\xc5\xbee Tomi\xc4\x87, nekdanji spletni urednik tednika Mladina ter nekdanji radijski voditelj na Radiu \xc5\xa0tudent in trenutni spletni urednik na Valu 202, ki je znan kot sultan slovenske podcast scene.\n_START_SECTION_\nZa\xc4\x8detki\n_START_PARAGRAPH_\nPrvo oddajo je objavil An\xc5\xbee Tomi\xc4\x87 dne 4. oktobra 2012 v podcastu Apparatus (gost Jure Forstneri\xc4\x8d), po katerem je kasneje poimenoval celotno platformo. Priprave na za\xc4\x8detek so trajale kar nekaj \xc4\x8dasa, v septembru istega leta je v ta namen posnel ve\xc4\x8d poskusnih oddaj.'